ZAPISNIK

27.  sjednice Vijeća Gradske četvrti Brezovica održane 24. srpnja 2023., u sjedištu Gradske četvrti Brezovica, Brezovička cesta 100, mala dvorana s početkom u 17,00 sati.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Marina Pucević, Ivica Mavračić, Zdravko Harmicar i Ivica Kovačić
Nenazočni članovi Vijeća Gradske četvrti Brezovica: Vladimir Iviček, Srećko Tatar, Nenad Žugaj, Zlatko Katulić i Irena Borovina
Nazočni djelatnici Gradskog ureda za mjesnu samoupravu, civilnu zaštitu i sigurnost: Petar Vukelić i Kamelia Antonia Pelikon.

Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Predsjednik konstatira da je na sjednici nazočno 6 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 26. sjednice  Vijeća Gradske četvrti Brezovica i obavještava prisutne da po novome u prilog zapisnika ide tablica na kojoj je vidljivo kako je koji vijećnik glasao.
Obzirom da se nitko ne javlja za riječ, zapisnik daje na usvajanje.
Jednoglasno (6“za“) usvojen je zapisnik 26. sjednice.

Predsjednik konstatira da su članovi Vijeća primili prijedlog dnevnog reda i materijale. Pita  ima li još prijedloga za dopunu.
Obzirom da nema drugih prijedloga, daje prijedlog dnevnog reda na usvajanje.
Vijeće je jednoglasno (6“za“) usvojilo slijedeći

				Dnevni red:
1. Prijedlog zaključka o izmjeni Financijskog plana Gradske četvrti Brezovica u 2023.
2. Prijedlog zaključka o izmjeni Plana komunalnih aktivnosti Gradske četvrti Brezovica u 2023.
3. Prijedlog prioriteta za Plan komunalnih aktivnosti Gradske četvrti Brezovica u 2024.
[bookmark: _heading=h.30j0zll]4. Prijedlog zaključka o očitovanju na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba
5. Prijedlog zaključka o očitovanju na prijedlog Odluke o izradi  Urbanističkog plana uređenja Desprim
6. Prijedlog zaključka o očitovanju na prijedlog Odluke o izradi Urbanističko plana uređenja Sportsko – rekreacijskog centra Brezovica
7. Prijedlog zaključka o produljenju zakupa prostora za rad Vijeća Mjesnog odbora Havidići
8. Pitanja, prijedlozi i obavijesti

A1. Prijedlog zaključka o izmjeni Financijskog plana Gradske četvrti Brezovica u 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (6”za”) donijelo Zaključak o izmjeni Financijskog plana Gradske četvrti Brezovica u 2023., koji je sastavni dio ovoga zapisnika.

A2. Prijedlog zaključka o izmjeni Plana komunalnih aktivnosti Gradske četvrti Brezovica u 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Ivica Mavračić daje amandman na prijedlog da se u izmjeni Plana komunalnih aktivnosti Gradske četvrti Brezovica u 2023., uvrsti i asfaltiranje Premužičkog puta po kojoj prometuje autobusna linija 164 i koja je u vrlo lošem stanju.
Ivica Kovačić predlaže da se asfaltiraju i ostale ceste na području Gradske četvrti Brezovica kroz koje je prošla infrastruktura.
Vijeće je nakon rasprave (6“za“) prihvatilo predloženi amandman od Ivice Mavračića.
Predsjednik Vijeća daje na glasanje Zaključak o izmjeni Plana komunalnih aktivnosti Gradske četvrti Brezovica u 2023.
Vijeće je jednoglasno (6“za“) donijelo zaključak o izmjeni Plana komunalnih aktivnosti Gradske četvrti Brezovica u 2023., koji je sastavni dio ovoga zapisnika.

A3. Prijedlog prioriteta za Plan komunalnih aktivnosti Gradske četvrti Brezovica u 2024.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (6“za“) donijelo prioritete za Plan komunalnih aktivnosti Gradske četvrti Brezovica u 2024., koji je sastavni dio ovoga zapisnika.

A4. Prijedlog zaključka o očitovanju na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (6”za”) donijelo

ZAKLJUČAK
o očitovanju na Nacrt prijedloga Odluke o izmjenama i dopunama Odluke
o izradi izmjena i dopuna Prostornog plana Grada Zagreba


1. Vijeće Gradske četvrti Brezovica je razmotrilo zahtjev  Gradskog ureda za gospodarstvo, ekološku održivost i strategijsko planiranje za očitovanje na Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba. Vijeće je također, razmotrilo primjedbe i zaključke vijeća mjesnih odbora s područja Gradske četvrti Brezovica vezano uz Nacrt prijedloga Odluke. Ovim putem, obavještavamo kako je zaprimljeno više prigovora građana i članova vijeća mjesnih odbora na ljetni termin u kojem je provedeno savjetovanje s javnošću i u kojem je zatraženo očitovanje vijeća gradskih četvrti na Nacrt prijedloga Odluke.

2. Vijeće Gradske četvrti Brezovica utvrdilo je kako su u Nacrtu prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba u sažetoj ocjeni stanja u obuhvatu izmjena i dopuna Plana izbačeni stavci koji govore o razlozima za izmjenu Plana - brisanju lokacije Obreščica kao lokacije za postrojenje za obradu biootpada i lokacije Kostanjek kao lokacije za reciklažno dvorište za građevinski otpad.

3. Stoga Vijeće traži da su u  Prijedlogu odluke o izmjenama i dopunama Odluke o izradi izmjena i dopuna Prostornog plana Grada Zagreba dodaju sljedeće stavke:
a) U članku 1. iza stavka  4. dodati stavak 5. koji treba glasiti „(5) Razlog za izmjene i dopune Plana koji su određeni ovom Odlukom o izradi izmjena i dopuna Prostornog plana Grada Zagreba jest brisanje lokacije Obreščica kao lokacije za postrojenje za obradu biootpada prema zaključku s 13. sjednice Gradske skupštine Grada Zagreba iz 2018. godine.
b) b)	U članku 1. stavku 4. potrebno je naglasiti potrebu usklađenosti odredbi u planu koje su kontradiktorne i njihovu usklađenost s kartografskim prikazom.
c) U članku 2. potrebno je iza stavka 4. dodati stavak 5. koji treba glasiti: Zaključkom Gradske skupštine Grada Zagreba KLASA: 021-05/18-01/235, URBROJ 251-01-05-18-3 od 24. svibnja 2018, (Službeni glasnik Grada Zagreba 13/18, u daljnjem tekstu Zaključak) utvrđeno je pokretanje postupka izmjena i dopuna Prostornog plana Grada Zagreba, pri čemu su kao razlozi izmjena i dopuna Odlukom o izradi izmjena i dopuna Prostornog plana Grada Zagreba, određeni brisanje lokacije Obreščice kao lokacije postrojenja za obradu biootpada. 
d) U članku 3. potrebno je ugraditi stavak: stvaranje preduvjeta za brisanje lokacije Obrešćica kao lokacije za postrojenje za obradu biootpada.

4. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, elektroničkim putem na adresu e-pošte: geos@zagreb.hr. 

Ad 5. Prijedlog zaključka o očitovanju na prijedlog Odluke o izradi  Urbanističkog plana uređenja Desprim
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (6”za”) donijelo

ZAKLJUČAK
o očitovanju na prijedlog Odluke o izradi  Urbanističkog plana uređenja Desprim


1. Vijeće Gradske četvrti Brezovica je razmotrilo zahtjev  Gradskog ureda za gospodarstvo, ekološku održivost i strategijsko planiranje za očitovanje na prijedlog Odluke o izradi  Urbanističkog plana uređenja Desprim.
                  
2. Vijeće je suglasno s prijedlogom Odluke o izradi Urbanističkog plana uređenja Desprim.

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, elektroničkim putem na adresu e-pošte: geos@zagreb.hr. 

Ad 6. Prijedlog zaključka o očitovanju na prijedlog Odluke o izradi Urbanističkog plana uređenja Sportsko – rekreacijskog centra Brezovica
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Obzirom da nema primjedbi, niti drugih prijedloga, Predsjednik Vijeća utvrđuje Prijedlog zaključka te ga daje na usvajanje.
Vijeće je jednoglasno (6”za”) donijelo

ZAKLJUČAK
o očitovanju na prijedlog Odluke o izradi Urbanističko plana uređenja Sportsko – rekreacijskog centra Brezovica


1. Vijeće Gradske četvrti Brezovica je razmotrilo zahtjev  Gradskog ureda za gospodarstvo, ekološku održivost i strategijsko planiranje za očitovanje na prijedlog Odluke o izradi Urbanističko plana uređenja Sportsko – rekreacijskog centra Brezovica.
                  
2. Vijeće je suglasno s prijedlogom Odluke o izradi Urbanističko plana uređenja Sportsko – rekreacijskog centra Brezovica.

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, elektroničkim putem na adresu e-pošte: geos@zagreb.hr. 

Ad 7. Prijedlog zaključka o produljenju zakupa prostora za rad Vijeća Mjesnog odbora Havidići
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu
Nakon rasprave, Vijeće je većinom glasova (4“za“) i (2“protiv“) donijelo

ZAKLJUČAK 
                           o produljenju zakupa prostora za rad Vijeća Mjesnog odbora Havidići 




1. Vijeće Gradske četvrti Brezovica je razmotrilo zamolbu Vijeća Mjesnog odbora Havidići za produljenje zakupa prostora za rad Mjesnog odbora Havidići te ponudu Mare Smolković za zakup prostora, na adresi Kuti 1, 10253 Donji Dragonožec.

2. Vijeće se protivi produljenju zakupa prostora za rad Vijeća Mjesnog odbora Havidići u objektu u vlasništvu Mare Smolković, na adresi Kuti 1. Vijeće predlaže da se u prostoru DVD Lipnica (Lipnica, Lipnička cesta 36) ili nekom drugom prostoru mjesne samouprave na području Gradske četvrti Brezovica osigura termin za održavanje sastanaka Vijeća Mjesnog odbora Havidići.

3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 8. Pitanja, prijedlozi i obavijesti
Ivica Mavračić ima upit da li je ishođena građevinska dozvola za sportsku dvoranu u Horvatima. Tomislav Cavrić odgovora da nema informaciju o navedenom, zamolio ga je da se obratiti službenici koja postupa po predmetu.
Marina Pucević govori da ju kontaktiraju građani Odranskog Strmca glede izmjene prostornog plana te predlaže predsjedniku Vijeća da im se odgovori da prostorni plan nije u nadležnosti rješavanja Vijeća Gradske četvrti.
Marina Pucević predlaže predsjedniku Vijeća da proba dogovoriti sastanak glede rješavanja korištenja prostora iznad prostorija DVD Odranski Obrež, Obreška cesta 119. Naime, prostor na katu u dogovoru sa DVD Odranski Obrež koristi KUD Sveta Ana za svoje probe, ali u zadnje vrijeme im se navedeno osporava te mole pomoć u rješavanju navedenoga.

Dovršeno u 18:30 sati.

KLASA: 024-08/23-002/208
URBROJ: 251-13-11-8/003-23-2


Zapisnik vodila
Kamelia Antonia Pelikon

					Predsjednik Vijeća Gradske četvrti Brezovica
 					   Tomislav Cavrić, mag.ing.el.techn.inf.



	Izvješće o glasanju na sjednicama - 27. sjednica GČ Brezovica - 24. srpnja 2023.

